LPH เน้นยาว ไม่เน้นสั้น
ก่อนอื่นต้องบอกให้นักลงทุนรู้ว่า ไม่มีใครหยั่งรู้อนาคตไปหมดทุกเรื่อง และแต่ละเรื่องที่เกิดขึ้นมักถูกนำไปใช้เปรียบเทียบเหตุการณ์ในอนาคตเป็นประจำ ซึ่งอาจเป็นเหมือนกับในอดีตที่ผ่านมา หรืออาจไม่เป็นเหมือนกับในอดีตที่ผ่านมา ก็ได้ทั้งนั้นครับ
9 ต.ค. 2559

สภาแมงเม่า : ดร.สมชาย
 
 
คุณภาณุ จากบางชัน กรุงเทพฯ พูดถึงสถานการณ์ของหุ้น LPH หรือบริษัท โรงพยาบาล ลาดพร้าว จำกัด (มหาชน) เป็นอะไรที่ต้องมองกันกันยาวๆ เพราะผลการดำเนินงานของธุรกิจโรงพยาบาลจะขยับขึ้นอย่างช้าๆ และเมื่อใดที่ทุกหน่วยธุรกิจเริ่มมีคนใช้มากขึ้นเรื่อยๆ ปีนั้นจะกลายเป็นปีทองในทันที ซึ่งตัวผมคิดว่า ถึงเวลาของหุ้นโรงพยาบาลตัวนี้แล้ว จึงอยากให้อาจารย์ช่วยประเมินสิ่งที่เกิดขึ้นเที่ยวนี้ มีความถูกต้องขนาดไหนด้วยครับ
ก่อนอื่นต้องบอกให้นักลงทุนรู้ว่า ไม่มีใครหยั่งรู้อนาคตไปหมดทุกเรื่อง และแต่ละเรื่องที่เกิดขึ้นมักถูกนำไปใช้เปรียบเทียบเหตุการณ์ในอนาคตเป็นประจำ ซึ่งอาจเป็นเหมือนกับในอดีตที่ผ่านมา หรืออาจไม่เป็นเหมือนกับในอดีตที่ผ่านมา ก็ได้ทั้งนั้นครับ
อาจารย์ถึงอยากให้นักลงทุนโฟกัสไปที่รูปแบบการลงทุนของแต่ละคนออกไปในแนวไหน?
หากเป็นการลงทุนสั้นๆ ก็ควรจับจังหวะในการลงทุนให้ดี เพราะหุ้นก็เหวี่ยงตัวไปมาค่อนข้างแรง หากเข้าถูกจังหวะ นั่งนับเงินแบบสบายใจเฉิบ
หากเป็นการลงทุนยาวๆ น่าจะเป็นจังหวะของการทยอยเก็บหุ้นเข้าพอร์ต
ด้วยเหตุนี้อาจารย์ถึงมองหุ้น LPH หรือ บริษัท โรงพยาบาล ลาดพร้าว จำกัด (มหาชน) เป็นหุ้นที่เหมาะต่อการซื้อเมื่ออ่อนตัวมากกว่าเข้าไปไล่ซื้อในจังหวะนี้ เพราะราคาหุ้นเริ่มมีการโรยตัวลงมา ประกอบกับตัวเลขสำคัญบอกให้รู้ว่า หุ้นขึ้นมากเกินไป จึงมีโอกาสอ่อนตัวลงมาอีกครั้ง
 
(หน่วย:ล้านบาท)
 
ที่สำคัญคือ ตัวเลขผลประกอบการยังไม่ถึงขั้นโดดเด่นเกินห้ามใจ ส่งผลให้การเข้าลงทุนยังต้องเพิ่มความระมัดระวังเหมือนเดิม เพราะรูปแบบของหุ้นตัวนี้ยังไม่มีอะไรชัดเจน
ถึงแม้จะทราบกันดีว่า ผลประกอบการไตรมาส 3 จะออกมาค่อนข้างดี เพราะเป็นช่วงไฮซีซั่นของธุรกิจโรงพยาบาล ซึ่งเป็นผลมาจากเข้าสู่ฤดูฝนอย่างเต็มตัว ทำให้มีคนเจ็บป่วยเป็นจำนวนมาก อีกทั้งในช่วงไตรมาส 4 ก็เข้าสู่ฤดูหนาวอย่างเต็มตัว ยิ่งทำให้คนไม่สบายมากขึ้น
วันนี้ถึงต้องถามนักลงทุนว่า กล้าซื้อหุ้นลงทุนระยะยาวหรือเปล่า เพราะสิ่งที่เกิดขึ้นเที่ยวนี้เป็นการซื้ออนาคตล้วนๆ นั่นเอง
 
….
 

 
กราฟประกอบข่าว Aspen, ราคาปิด ณ วันที่ 7 ต.ค.59